

**-สำเนาคู่ฉบับ-**

|  |  |  |
| --- | --- | --- |
| ที่ มท ๐๘๐๘.๓/ว | ถนนนครราชสีมา เขตดุสิต กทม. ๑๐๓๐๐ | กรมส่งเสริมการปกครองท้องถิ่น |

### กุมภาพันธ์ ๒๕6๒

เรื่อง แจ้งเลขที่เอกสารโอนขายบิลเงินฝากภาษีและค่าธรรมเนียมรถยนต์ให้แก่องค์กรปกครองส่วนท้องถิ่น

ประจำเดือนมกราคม 2562

เรียน ผู้ว่าราชการจังหวัด ทุกจังหวัด

อ้างถึง ประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง หลักเกณฑ์การจัดสรร

เงินภาษีให้แก่องค์กรปกครองส่วนท้องถิ่น สำหรับปีงบประมาณ พ.ศ. 2562 ลงวันที่ 2 ตุลาคม 2561

สิ่งที่ส่งมาด้วย 1. สำเนาหนังสือกรมการขนส่งทางบก ที่ คค 0416.4/1142 ลงวันที่ 28 มกราคม 2562

๒. สำเนาหนังสือกรมการขนส่งทางบก ที่ คค 0416.4/1144 ลงวันที่ 28 มกราคม 2562

๓. สำเนาหนังสือกรมการขนส่งทางบก ที่ คค 0416.4/1146 ลงวันที่ 28 มกราคม 2562

4. สำเนาหนังสือกรมการขนส่งทางบก ที่ คค 0416.4/52 ลงวันที่ 11 กุมภาพันธ์ 2562

ตามที่คณะกรรมการการกระจายอำนาจให้แก่องค์กรปกครองส่วนท้องถิ่นได้มีประกาศ เรื่อง หลักเกณฑ์การจัดสรรเงินภาษีให้แก่องค์กรปกครองส่วนท้องถิ่น สำหรับปีงบประมาณ พ.ศ. 2562 ลงวันที่ 2 ตุลาคม 2561 กำหนดให้จัดสรรเงินภาษีและค่าธรรมเนียมรถยนต์ให้แก่องค์กรปกครองส่วนท้องถิ่น ตามหลักเกณฑ์การจัดสรรเงินภาษีและค่าธรรมเนียมรถยนต์ให้แก่องค์กรปกครองส่วนท้องถิ่นในปีงบประมาณ พ.ศ. 2561 นั้น

กรมส่งเสริมการปกครองท้องถิ่นได้รับแจ้งจากกรมการขนส่งทางบกว่า ได้ดำเนินการโอนขายบิลเงินฝากภาษีและค่าธรรมเนียมรถยนต์ให้แก่องค์การบริหารส่วนจังหวัด เทศบาล องค์การบริหารส่วนตำบล และเมืองพัทยา ประจำเดือนมกราคม 2562 ดังนี้

1. องค์การบริหารส่วนจังหวัด จำนวน 1,285,810,850.49 บาท (หนึ่งพันสองร้อย แปดสิบห้าล้านแปดแสนหนึ่งหมื่นแปดร้อยห้าสิบบาทสี่สิบเก้าสตางค์)

2. เทศบาล องค์การบริหารส่วนตำบล และเมืองพัทยา จำนวน 296,672,786.50 บาท (สองร้อยเก้าสิบหกล้านหกแสนเจ็ดหมื่นสองพันเจ็ดร้อยแปดสิบหกบาทห้าสิบสตางค์)

รายละเอียดสามารถดาวน์โหลดได้ที่เว็บไซต์กรมส่งเสริมการปกครองท้องถิ่น www.dla.go.th เมนู “ หนังสือราชการ”

จึงเรียนมาเพื่อโปรดทราบ และแจ้งองค์กรปกครองส่วนท้องถิ่นพิจารณาดำเนินการต่อไป

ขอแสดงความนับถือ

ร.อสถ. ................................

ผอ.สน.คท. .........................

ผชช.คท. ............................

ผอ.สคร. ..............................

นวช.กค.ชพ. ........................

หน.ก./ฝ./ง. .........................

จนท. ....................................

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

ส่วนนโยบายการคลังและพัฒนารายได้

โทร. ๐-๒๒๔๑-๙๐๐๐ ต่อ ๑๔๒๔

โทรสาร ๐-๒๒๔๑-๘๘๙๘

ผู้ประสาน นางสาววริศรา ตองหว้าน

โทร.08-1965-2397

**-สำเนาคู่ฉบับ-**